**Termenii de Referinta**

**Coordonator Instituțional pentru Componentele 2&3 (CIC / 1 post)**

1. **Descriere generală**
2. Coordonatorul Instituțional (CIC) este responsabil pentru gestionarea activităților tehnice din cadrul Componentelor 2&3 ale Proiectului „Controlul Integrat al Poluarii cu Nutrienti”.
3. CIC este subordonat şi va raporta Directorului UMP.
4. **Funcţii şi responsabilităţi:**

Sarcinile şi atribuţiile CIC sunt următoarele:

* Activează în domeniile specifice dezvoltării instituționale și comunicării pentru a pregăti activitățile ce urmează să fie implementate în cadrul Componentelor 2 & 3 pentru fiecare dintre instituțiile publice implicate în implimentarea Directivei Nitrați a UE;
* Elaborează strategia de comunicare și planul de comunicare pentru Finanțarea Adițională pe baza strategiei de comunicare a MAP (Ministerului Apelor și Pădurilor), a strategiei de comunicare elaborate în cadrul INPCP PI (Proiectul Inițial) și potrivit obiectivelor Finanțării Adiționale;
* Elaborează strategia de instruire în cadrul Componentelor 2&3 ale Finanțării Adiționale;
* Elaborează descrierea serviciilor (inclusiv calendar și buget estimat) pentru activitățile specifice din cadrul componentelor 2&3;
* Colaborează cu instituțiile cu rol în implementare și cu personalul desemnat de ANAR pentru atingerea obiectivelor componentelor 2&3;
* Ccoordonează activitățile necesare pentru organizarea seminariilor, instruirilor, vizitelor de studiu;
* Coordonează furnizorii și serviciile furnizate în cadrul componentelor 2&3;
* Propune instrumente inovative de comunicare care să vizeze diferite grupuri țintă și diverși factori de interes;
* Facilitează în mod substanțial evenimente precum ateliere, conferințe, dezbateri publice, misiuni de teren etc;
* Propune strategia pentru actualizarea, îmbunătățirea și personalizarea paginilor web ale UMP, ale conturilor din cadrul rețelelor sociale precum și legăturile acestora cu paginile web ale altor terți factori de interes ai proiectului, potrivit planurilor de comunicare;
* Facilitează crearea de rețele și parteneriate cu autoritățile centrale și locale și cu factori de interes relevanți pentru schimbul de experiență;
* Coordonează implementarea activităților propuse și aprobate potrivit strategiei de instruire, de comunicare și a planurilor de implementare aferente acestora;
* Asigură procesul de raportare în cadrul componentelor 2&3;
* Acționează ca centru al tuturor activităților proiectului legate de comunicare;
* Contribuie la actualizarea secțiunilor aferente din MOP (Manualul Operațional al Proiectului) și din Ghidul Solicitantului, după caz;
* Asigură orice alte sarcini necesare solicitate de Directorul UMP, cu respectarea prevederilor Acordului de Împrumut și/sau ale MOP

1. **Sfera de relaţii:**
2. Raporturi ierarhice: raportează Directorului UMP;
3. Raporturi funcţionale: cu ceilalţi membri ai UMP și specialiști ANAR angajaţi pentru implementarea Proiectului;
4. Raporturi de colaborare:

* cu coordonatorul de Proiect al Băncii Mondiale precum şi cu specialiştii Băncii Mondiale în domeniul tehnic;
* cu specialişti ai altor proiecte finanţate de Banca Mondială, în domeniul tehnic.

1. Raporturi de reprezentare: conform mandatului încredinţat de către Directorul UMP.
2. **Calificări minime solicitate:**

* Studii superioare de preferat în următoarele domenii: administrație publică, științe sociale, comunicare, relații publice și alte domenii similare conexe;
* Minim 9 ani experienţă generală;
* Minim 5 ani experiență practică în implementarea de campanii publice și/sau dezvoltare instituțională și/sau creșterea capacității și/sau programe de reformă în România sau la nivel internațional;
* Experiență în programe/proiecte/contracte în domeniul mediului;
* Experiență în participarea la evaluări destinate întăririi instituționale și organizaționale precum și în echipe de elaborare a politicilor;
* Experiență în dezvoltarea și implementarea de sisteme si cadre instituționale;
* Experiență în realizarea de discuții de tip focus-grup, interviuri, observații și vizite ale beneficiarilor pentru colectarea de informații privind punctul de vedere al acestora în aspecte legate de proiect;
* Bună cunoaştere a exigenţelor şi procedurilor de implementare ale Băncii Mondiale; experienţa în lucrul cu Banca Mondială și în implementarea Directivei Nitrați reprezintă un avantaj.
* Cunoştinţe avansate de lucru cu calculatorul şi o bună cunoaştere a MS Project și a pachetului MS Office (Ms Word, Excel, Access, Outlook, Power Point);
* Capacitate bună de comunicare cu persoane cu pregătiri şi statute diferite, precum şi cu autorităţi locale şi naţionale;
* Buna cunoaştere a limbii engleze scris/vorbit/citit este obligatorie.
* Deținerea de abilități avansate de comunicare și raportare precum și de a lucra cu instituțiile de la nivel local și național, cu echipe multi-disciplinare.

**ANEXA la Termenii de Referinta**

**I. Scurta prezentare a componentelor proiectului Controlul Integrat al Poluarii cu Nutrienti-Finantare Aditionala**

Proiectul conţine următoarele patru componente: (1) Investiții la nivelul Comunităților Locale pentru reducerea Poluării cu Nutrienți; (2) Întărirea capacității instituționale și de reglementare; (3) Strategia de conștientizare publică şi sprijin pentru informare; şi (4) Managementul Proiectului.

**1.** **Componenta 1 –** Investiții la Nivelul Comunităților Locale pentru Reducerea Poluării cu Nutrienți- oferă sprijin pentru realizarea de investiții și practici eficiente de reducere a poluării cu nutrienți provenind din surse agricole, creșterea animalelor și surse umane. Beneficiarii (unitățile administrativ teritoriale – UAT sau asocieri de UAT) vor propune sub-proiecte, selectate dintr-un meniu de investiții, pe baza unor criterii de eligibilitate stabilite și cu obiectivul principal de a reduce poluarea apelor cu nutrienți, în conformitate cu prevederile “Ghidului Solicitantului” utilizat pentru programul competitiv de finanțare de către potențialii aplicanți. Meniul de investiții cuprinde: 1. Investiţii pentru managementul gunoiului de grajd (1.1. Construirea unor platforme comunale de depozitare şi gospodărire a gunoiului de grajd, a unor sisteme de compostare, ambalare / peletizare şi a unor staţii de biogaz pentru a promova o mai bună gestionare a gunoiului de grajd; 1.2. Imbunatatirea amenajărilor existente destinate depozitării gunoiului de grajd şi/sau compostării acestuia; 2. Investiţii pentru reducerea poluării cu ape uzate (Canalizare şi epurarea apelor uzate); 3. Îmbunătăţirea protecţiei cursurilor de apă împotriva nutrienţilor şi a scurgerilor de suprafaţă (Înfiintarea de perdelele forestiere de protecţie).

**2.** **Componenta 2-** Întărirea capacității instituționale și de reglementare: Această componentă se concentrează pe dezvoltarea capacităţii insituționale și de coordonare în cadrul unor instituții, autorități, agenții și alți factori de interes relevanți la nivel național și local implicați în reglementarea, implementarea, monitorizarea și raportarea Directivei Nitraţi (Directiva Europeană 91/676/CEE a Consiliului din 12 decembrie 1991 privind protecţia apelor împotriva poluării cauzate de nitraţii din surse agricole) și a Directiva Cadru pentru Apă UE (Directiva 2000/60/CE a Parlamentului European şi a Consiliului de stabilire a unui cadru de politică comunitară în domeniul apei. Proiectul va contribui prin furnizarea de echipamente, software și alte facilități necesare, inclusiv sesiuni de instruire specializate pentru MAP (Ministerul Apelor și Pădurilor), ANAR (Administrația Națională ”Apele Române”), MADR (Minsterul Agriculturii și Dezvoltării Rurale), APIA (Agenția de Plăți și Intervenții în Agricultură), Agenția Națională de Protecție a Mediului, Garda de Mediu și Direcțiile de Sănătate Publică, precum și Institutul Național de Cercetare-Dezvoltare pentru Pedologie, Agrochimie și Protecția Mediului.

**3.** **Componenta 3 – Strategia de conștientizare publică şi sprijin pentru informare-** *Realizarea activităților de conștientizare publică la nivel local, de bazin hidrografic, național și regional, inclusiv întâlniri, ateliere, excursii, vizite de studiu și evenimente și produse mass-media, pentru a prezenta proiectul și beneficiile sale, pentru a promova îmbunătățirea condițiilor de igienă în mediul rural precum și implementarea bunelor practici agricole*. În special, componenta promovează îmbunătățirea condițiilor de igienă din mediul rural din toate regiunile agro-climatice din țară, implementarea bunelor practici agricole, precum tratarea cu compost, conservarea terenurilor agricole, rotaţia culturilor, etc.

**4. Componenta 4- Managementul Proiectului-** Aceasta componenta se refera la acele activitati ce tin de implementarea proiectului, monitorizarea acestuia, raportarile, evaluari si studii de impact.

**II.1 Directivei Nitraţi-** Directiva Europeană 91/676/CEE a Consiliului din 12 decembrie 1991 privind protecţia apelor împotriva poluării cauzate de nitraţii din surse agricole.

**II.2 Directiva Cadru pentru Apă UE:** Directiva 2000/60/CE a Parlamentului European şi a Consiliului de stabilire a unui cadru de politică comunitară în domeniul apei

**III. Lista de abrevieri**:

- CIPN-FA: Controlul Integrat al Poluarii cu Nutrienti-Finantare Aditionala;

- UMP: Unitatea de Management al Proiectului Project Management Unit;

- BM: Banca Mondiala;

- ANAR: Administrația Națională ”Apele Române”;

- CBPA: Codul de Bune Practici Agricole

- MOP: Manualul Operational al Proiectului;

- AI:Acordul de Imprumut;

- MADR: Ministerul Agriculturii si Dezvoltarii Rurale;

- APIA:Agentia de Plati si Interventie in Agricultura;